CELEX: C2007/199/09
Language: fi
Date: 2007-08-25 00:00:00
Title: Asia C-321/05: Yhteisöjen tuomioistuimen tuomio (ensimmäinen jaosto) 5.7.2007 (Østre Landsretin (Tanska) esittämä ennakkoratkaisupyyntö) — Hans Markus Kofoed v. Skatteministeriet (Direktiivi 90/434/ETY — Sulautumisiin, diffuusioihin, varojensiirtoihin ja osakkeidenvaihtoihin sovellettava yhteinen verojärjestelmä — Kansallinen päätös yhtiöosuuksien vaihdon verottamisesta — Yhtiöosuuksien vaihto — Vähän tämän jälkeen tapahtuva osingonjako — Oikeuden väärinkäyttö)

25.8.2007   
            
            
               FI
            
            
               Euroopan unionin virallinen lehti
            
            
               C 199/6
            
         Yhteisöjen tuomioistuimen tuomio (ensimmäinen jaosto) 5.7.2007 (Østre Landsretin (Tanska) esittämä ennakkoratkaisupyyntö) — Hans Markus Kofoed v. Skatteministeriet
   (Asia C-321/05) (1)
   
   (Direktiivi 90/434/ETY - Sulautumisiin, diffuusioihin, varojensiirtoihin ja osakkeidenvaihtoihin sovellettava yhteinen verojärjestelmä - Kansallinen päätös yhtiöosuuksien vaihdon verottamisesta - Yhtiöosuuksien vaihto - Vähän tämän jälkeen tapahtuva osingonjako - Oikeuden väärinkäyttö)
   (2007/C 199/09)
   Oikeudenkäyntikieli: tanska
   Ennakkoratkaisua pyytänyt tuomioistuin
   Østre Landsret
   Pääasian asianosaiset
   
      Kantaja: Hans Markus Kofoed
   
      Vastaaja: Skatteministeriet
   Oikeudenkäynnin kohde
   Ennakkoratkaisupyyntö — Østre Landsret — Eri jäsenvaltioissa olevia yhtiöitä koskeviin sulautumisiin, diffuusioihin, varojensiirtoihin ja osakkeidenvaihtoihin sovellettavasta yhteisestä verojärjestelmästä 23.7.1990 annetun neuvoston direktiivin 90/434/ETY (EYVL L 225, s. 1) 2 artiklan d kohdan tulkinta — Osakevaihto, jota välittömästi seuraa hankkivan yhtiön osingonjako, jossa jaettavan osingon määrä on enemmän kuin 10 prosenttia vaihdettujen osakkeiden nimellisarvosta
   Tuomiolauselma
   Pääasiassa esillä olevissa olosuhteissa maksetun kaltaista osinkoa ei pidä ottaa huomioon laskettaessa eri jäsenvaltioissa olevia yhtiöitä koskeviin sulautumisiin, diffuusioihin, varojensiirtoihin ja osakkeidenvaihtoihin sovellettavasta yhteisestä verojärjestelmästä 23.7.1990 annetun neuvoston direktiivin 90/434/ETY 2 artiklan d alakohdassa säädettyä ”käteisvälirahaa” ja näin ollen kyseisen kaltainen yhtiöosuuksien vaihto on kyseisen direktiivin 2 artiklan d alakohdassa tarkoitettu ”osakkeidenvaihto”.
   Niin muodoin direktiivin 90/434 8 artiklan 1 kohdan vastaista on lähtökohtaisesti se, että tällaista yhtiöosuuksien vaihtoa verotetaan, jollei oikeuden väärinkäyttöä, veropetosta tai veronkiertoa koskevia kansallisen oikeuden sääntöjä voida tulkita mainitun direktiivin 11 artiklan 1 kohdan a alakohdan mukaisesti ja näin perustella sen verottamista.
   
      (1)  EUVL C 257, 15.10.2005.